Για την ασφαλή επιστροφή στο Νηπιαγωγείο

Αγαπητοί γονείς

Από τη Δευτέρα 14 Σεπτεμβρίου 2020 τα Νηπιαγωγεία επαναλειτουργούν.

Για την ασφαλή λειτουργία τους, σύμφωνα και με τις οδηγίες του Υπουργείου Παιδείας και του ΕΟΔΥ, απαραίτητο είναι να τηρούνται οι παρακάτω κανόνες:

1. Τα παιδιά παραμένουν στο σπίτι, αν παρουσιάζουν οποιοδήποτε από τα παρακάτω συμπτώματα μέχρι και την αποχώρησή τους:
* Πυρετό
* Πονόλαιμο
* Βήχα
* Λαχάνιασμα ή δυσκολία στην αναπνοή
* Κρυάδες
* Ρίγος(τρέμουλο)
* Μυαλγίες
* Κεφαλαλγία
* Ξαφνική απώλεια γεύσης ή όσφρησης
1. Πριν την αναχώρησή σας από το σπίτι για το Νηπιαγωγείο ενδείκνυται η θερμομέτρηση του παιδιού.
2. Οι γονείς που παρουσιάζουν οποιοδήποτε από τα προαναφερθέντα συμπτώματα δεν επιτρέπεται να φέρουν το παιδί τους στο Νηπιαγωγείο μέχρι να γίνει ο απαραίτητος έλεγχος.
3. Στο Νηπιαγωγείο επιτρέπεται η είσοδος μόνο του απαραίτητου προσωπικού (νηπιαγωγοί και καθαρίστρια). Οι γονείς θα συνοδεύουν τα παιδιά ως την είσοδο της τάξης με μάσκα όπου θα παραλαμβάνονται από τις νηπιαγωγούς, και θα αποχωρούν. Το μεσημέρι οι νηπιαγωγοί παραδίδουν τα παιδιά ξανά στην είσοδο της τάξης.
4. Η χρήση μάσκας είναι υποχρεωτική για μαθητές, εκπαιδευτικούς και γονείς που προσέρχονται στο χώρο του σχολείου.
5. Κατά την προσέλευση και αποχώρηση πρέπει να τηρούνται οι απαραίτητες αποστάσεις.
6. Μετά την παραλαβή του παιδιού οι γονείς θα πρέπει να αποχωρούν  άμεσα για το σπίτι.
7. Όποιοι γονείς έχουν λόγους να παραμείνει το παιδί τους στο σπίτι, θα πρέπει να επικοινωνούν με την υπεύθυνη Νηπιαγωγό της τάξης.
8. Για οτιδήποτε  σας απασχολεί  πχ  απορίες, πληροφορίες, διευκρινίσεις, αιτήματα κλπ. θα πρέπει να τηλεφωνείτε στο Νηπιαγωγείο και όχι να το επισκέπτεστε.
9. Σε περίπτωση εμφάνισης της νόσου σε παιδί ή σε άτομο του οικογενειακού του περιβάλλοντος θα πρέπει να ενημερώσετε το Νηπιαγωγείο ΑΜΕΣΩΣ.
10. Τα παιδιά θα πρέπει να εκπαιδευτούν ΚΑΙ στο σπίτι σε ό,τι αφορά:

. Στη σωστή χρήση της μάσκας.

* Στη συστηματική υγιεινή των χεριών(πλύσιμο, χρήση αντισηπτικού).
* Στην τήρηση κανόνων αναπνευστικής υγιεινής (βήχας, φτέρνισμα).
* Στην αποφυγή επαφής των χεριών με τα μάτια, τη μύτη και το στόμα.
* Στην τήρηση αποστάσεων.
* Στην αποφυγή κοινής χρήσης προσωπικών αντικειμένων και  ατομικών παιχνιδιών.

Στο Νηπιαγωγείο έχουμε φροντίσει  για την τήρηση των αποστάσεων, για την απολύμανση, για την προμήθεια των απαραίτητων υλικών και γενικά λαμβάνονται τα μέτρα για την ασφάλεια όλων μας.

 Παρακαλούμε να μελετήσετε προσεκτικά και τις οδηγίες  του ΕΟΔΥ στο προηγούμενο άρθρο που αναρτήθηκε στο blog του Νηπιαγωγείου μας.

Ευχαριστούμε εκ των προτέρων για τη συνεργασία.

Επικοινωνία με το Νηπιαγωγείο

Νηπιαγωγός: Αναστασία Αθανασοπούλου

Τηλέφωνο: 2106745503

Κινητο: 6976352984

Mail Νηπιαγωγείου :mail@9nip-chalandr.att.sch.gr

Ιστολόγιο Νηπιαγωγείου : https://blogs.sch.gr/9nipchal/